РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 4

от заседание на комисия ”Управление на собствеността”
към Пленума на Висшия съдебен съвет, проведено на 25.01.2017 г.
/за публикуване/

Днес, 25.01.2017 г., сряда, от 11.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Михаил Кожарев
						  ЧЛЕНОВЕ:  Румен Георгиев
                                                                                       Милка Итова
                                                                                       Димитър Узунов
                                                                                       Светла Петкова
                                                                                       Юлиана Колева
                   
           От администрацията на ВСС присъстват: инж. Димитър Шиклев – директор на дирекция „Управление на собствеността“, АВСС и Владимир Димитров – старши експерт - юрист в дирекция „УС“, АВСС.

1. ОТНОСНО: Среща с о.з.п-к Фильо Филев – председател на клуб „Строителни войски” към Съюза на офицерите и сержантите от запаса и резерва във връзка с постъпило предложение за даване на съгласие от страна на ВСС за поставяне на информационна табела на сградата на Софийски районен съд, поканен съгласно решение на КУС по протокол № 2/11.01.2017 г., т. 8.
		След проведеното обсъждане,

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

ПРЕДЛАГА на Пленума на ВСС да вземе следното решение:

1.1. ДАВА СЪГЛАСИЕ по предложението на председателя на клуб „Строителни войски” към Съюза на офицерите и сержантите от запаса и резерва да се постави информационна табела на сградата на Софийски районен съд, находяща се в гр. София, бул. „Цар Борис ІІІ” № 54, при спазване на всички законови изисквания.
1.2. Внася предложението като редовна точка в редовно заседание на Пленума на Висшия съдебен съвет, насрочено за 02.02.2017 г.
2. ОТНОСНО: Проект на решение за възлагане правото на стопанисване на административните ръководители на органите на съдебна власт в Апелативен район – Пловдив.
Приложение: Доклад от Анжела Цветанова – младши експерт в дирекция „УССВ”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. ПРЕДЛАГА на Пленума на ВСС да вземе следното решение:	

На основание чл. 130 а, ал. 2, т. 6 от Конституцията на Република България, чл. 387 и чл. 388, ал. 1 от Закона за съдебната власт, във връзка с § 83, ал. 1 от Преходните и заключителни разпоредби към Закона за изменение и допълнение на Закона за съдебната власт

Възлага стопанисването на предоставените за управление на Пленума на Висшия съдебен съвет, недвижими имоти – публична/частна държавна собственост в Апелативен район – Пловдив, по следния начин: 

І. Област Пловдив:
1. На административния ръководител - председател на Апелативен съд –  гр. Пловдив недвижимия имот, намиращ се в гр. Пловдив, с входове от ул. „Йоаким Груев“, бул. „6-ти септември“ № 167 и ул. „Гимназиална“.
2. На административния ръководител на Апелативна прокуратура –                  гр. Пловдив недвижимия имот, намиращ се в гр. Пловдив, пл. „Съединение“ № 3.
3. На административния ръководител – председател на Административен съд - гр. Пловдив недвижимия имот, намиращ се в гр. Пловдив, р-н „Централен“, ул. „Иван Вазов“ № 20. 
4. На административния ръководител – председател на Военен съд -                   гр. Пловдив недвижимия имот, намиращ се в гр. Пловдив, ул. „Г. М. Димитров“ № 28, ет. 1, ид. № 56784.522.225.1.1. 
5. На административния ръководител на Военно-окръжна прокуратура - гр. Пловдив недвижимия имот, намиращ се в гр. Пловдив, ул. „Г. М. Димитров“ № 28, ет. 2, ид. № 56784.522.225.1.2. 
6. На административния ръководител - председател на Районен съд –                гр. Асеновград недвижимите имоти, намиращи се в гр. Асеновград:
- ул. „Цар Иван Асен ІІ“ № 6;
- пл. „Акад. Николай Хайтов“ № 8, с ид. № 00702.518.42.4.14, ид. № 00702.518.42.4.15, ид. № 00702.518.42.4.16 и ид. № 00702.518.42.4.18.
7. На административния ръководител на Районна прокуратура -                       гр. Асеновград част от недвижимия имот, намиращ се в гр. Асеновград,                     пл. „Акад. Николай Хайтов“ № 8.
8. На административния ръководител - председател на Районен съд –                гр. Карлово недвижимия имот, намиращ се в гр. Карлово, ул. „Д. Събев“ № 4.
9. На административния ръководител - председател на Районен съд –                гр. Първомай недвижимия имот, намиращ се в гр. Първомай, ул. „Христо Ботев“ № 13.

ІІ. Област Кърджали: 
1. На административния ръководител - председател на Административен  съд – гр. Кърджали недвижимия имот, намиращ се в гр. Кърджали, ул. „Булаир“  № 12.
2. На административния ръководител – председател на Окръжен съд - гр. Кърджали недвижимия имот, намиращ се в гр. Кърджали, бул. „Беломорски“ № 48.  
3. На административния ръководител на Окръжна прокуратура –                гр. Кърджали недвижимия имот, намиращ се в гр. Кърджали, ул. „Екзарх Йосиф“ № 1. 
4. На административния ръководител - председател на Районен съд –          гр. Ардино недвижимия имот, намиращ се в гр. Ардино,                                          ул. „Републиканска“ № 2.
5. На административния ръководител - председател на Районен съд –          гр. Крумовград недвижимите имоти, намиращи се в гр. Крумовград
- пл. „България“ № 17,
- ул. „Ал. Стамболийски“ № 1.
6. На административния ръководител - председател на Районен съд –          гр. Момчилград недвижимия имот, намиращ се в гр. Момчилград, ул. „Петър Мирчев“ № 2.

ІІІ. Област Пазарджик:
1. На административния ръководител – председател на Административен съд – гр. Пазарджик недвижимия имот, намиращ се в гр. Пазарджик, ул. „Константин Величков“ № 20.
2. На административния ръководител - председател на Окръжен съд –  гр. Пазарджик недвижимия имот, намиращ се в гр. Пазарджик, ул. „Хан Крум“ № 3.
3. На административния ръководител на Окръжна прокуратура –                           гр. Пазарджик недвижимия имот, намиращ се в гр. Пазарджик,                                       пл. „Съединение“ № 3.
4. На административния ръководител – председател на Районен съд -               гр. Пещера недвижимия имот, намиращ се в гр. Пещера, ул. „Васил Левски“ № 2.
5. На административния ръководител – председател на Районен съд -               гр. Панагюрище недвижимия имот, намиращ се в гр. Панагюрище, ул. „Петко Мачев“ № 2.
6. На административния ръководител – председател на Районен съд -               гр. Велинград недвижимия имот, намиращ се в гр. Велинград, ул. „Хан Аспарух“ № 3.

ІV. Област Смолян:
1. На административния ръководител - председател на Окръжен съд –  гр. Смолян недвижимия имот, намиращ се в гр. Смолян, бул. „България“ № 16. 
2. На административния ръководител на Окръжна прокуратура –            гр. Смолян, недвижимия имот, намиращ се в гр. Смолян, бул. „България“ №14, сграда 1, ет. 4, ид. № 67653.918.40.1.31, ид. № 67653.918.40.1.32, ид. № 67653.918.40.1.37 и ид. № 67653.918.40.1.36.
3. На административния ръководител – председател на Районен съд -               гр. Мадан недвижимия имот, намиращ се в гр. Мадан, ул. „Обединение“ № 8. 
4. На административния ръководител - председател на Районен съд –              гр. Златоград недвижимия имот, намиращ се в гр. Златоград,                                 бул. „България“ № 120. 
5. На административния ръководител - председател на Районен съд –              гр. Девин недвижимия имот, намиращ се в гр. Девин, ул. „Ал. Костов“ № 8.
6. На административния ръководител - председател на Районен съд –              гр. Чепеларе недвижимия имот, намиращ се в гр. Чепеларе, ул. „Беломорска“  № 48.

V. Област Стара Загора:  
1. На административния ръководител - председател на Административен  съд – гр. Стара Загора недвижимия имот, намиращ се в гр. Стара Загора,                 бул. „Руски“ № 44, ет. 5. 
2. На административния ръководител - председател на Окръжен съд –  гр. Стара Загора недвижимия имот, намиращ се в гр. Стара Загора,                               бул. „Митрополит Методий Кусев“ № 33. 
3. На административния ръководител на Окръжна прокуратура –                          гр. Стара Загора недвижимия имот, намиращ се в гр. Стара Загора,                                  ул. „Св. Княз Борис І“ № 77.
4. На административния ръководител - председател на Районен съд –                гр. Казанлък недвижимия имот, намиращ се в гр. Казанлък, ул. „Отец Паисий Хилендарски“ № 16.
5. На административния ръководител - председател на Районен съд –                гр. Раднево недвижимия имот, намиращ се в гр. Раднево, ул. „Тачо Даскалов“ № 1. 
6. На административния ръководител на Районна прокуратура –                гр. Чирпан недвижимия имот, намиращ се в гр. Чирпан, ул. „Георги Димитров“ № 59.

VІ. Област Хасково:
1. На административния ръководител - председател на Административен съд – гр. Хасково недвижимия имот, намиращ се в гр. Хасково, ул. „Преслав“ № 26.
2. На административния ръководител - председател на Окръжен съд –                  гр. Хасково недвижимия имот, намиращ се в гр. Хасково, бул. „България“  № 144.
3. На административния ръководител – председател на Районен съд –               гр. Ивайловград недвижимия имот, намиращ се в гр. Ивайловград,                              ул. „България“ № 42 (бивша ул. „Георги Димитров“ № 42). 
4. На административния ръководител - председател на Районен съд –               гр. Свиленград недвижимия имот, намиращ се в гр. Свиленград, ул. „Георги Бенковски“ № 12.
5. На административния ръководител - председател на Районен съд –                 гр. Димитровград недвижимия имот, намиращ се в гр. Димитровград, бул. „Г. С. Раковски“ № 13.
6. На административния ръководител - председател на Районен съд –                 гр. Харманли недвижимия имот, намиращ се в гр. Харманли,                               пл. „Възраждане“ № 11.

2.2. Внася предложението като допълнителна точка в редовно заседание на Пленума на Висшия съдебен съвет, насрочено за 26.01.2017 г.

3. ОТНОСНО: Писмо от г-н Лозан Панов – председател на Върховния касационен съд и г-н Сотир Цацаров – главен прокурор на Република България във връзка с необходимостта от изграждане на външни асансьори на Съдебна палата, гр. София, бул. „Витоша” № 2.
Приложение: Доклад от инж. Дениза Павлова – главен експерт в дирекция „УССВ”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. ПРИЕМА предложението за включване в инвестиционната програма на Висш съдебен съвет за 2017 г. на обект: „Инвестиционен проект за изграждане на външни асансьори на Съдебна палата София”.
3.2. ПРЕДЛАГА на г-н Георги Колев – председател на Върховния административен съд да прецени необходимостта и възможността от включване в инвестиционната програма за изграждане на външен асансьор в сградата на Върховния административен съд.

4. ОТНОСНО: Писмо от г-н Сотир Цацаров – главен прокурор на Република България във връзка с предоставена информация за технически правоспособни лица за осъществяване на инвеститорски контрол на обект: „Подмяна на дограма на сградата на Окръжна и Районна прокуратура гр. Кърджали”.
Приложение: Доклад от инж. Дениза Павлова – главен експерт в дирекция „УССВ”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. ИЗПРАЩА преписката на дирекция „Правна” за изразяване на становище във връзка спазване на разпоредбите на Закона за обществени поръчки при възлагане на услуги, относно праговете, тъй като стойността на услугата е под 2 000 /две хиляди/ лева.

5. ОТНОСНО: Уреждане на взаимоотношенията между Министерство на вътрешните работи /МВР/ и Пленума на Висшия съдебен съвет, свързани със собствеността на имотите, предоставени за нуждите на Следствените отдели към окръжните прокуратури в страната.
Приложение: Доклад от Лидия Кирилова – главен експерт в дирекция „УССВ”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. ВРЪЩА преписката на дирекция „Управление на собствеността на съдебната власт” с оглед прецизиране на текста на писмо до г-н Сотир Цацаров – главен прокурор на Република България, като се конкретизира за какви части става въпрос и за каква номерация.

6. ОТНОСНО: Писмо от „Сосиете Женерал Експресбанк” АД, съдържащо предложение за продажба на дела на банката в имота на ул. „Гороцветна” № 14, гр. Кюстендил.
Приложение: Доклад от инж. Добромира Димитрова – главен експерт в дирекция „УССВ”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. ВЪЗЛАГА на инж. Добромира Димитрова и Анжела Цветанова – експерти в дирекция „Управление на собствеността на съдебната власт” да извършат оглед на имота, собственост на „Сосиете Женерал Експресбанк” АД.
След събиране на нужната информация /експертната оценка, определяща стойността на имота, документи за собственост, щатна численост на Окръжна и Районна прокуратура гр. Кюстендил и др./ да направят анализ за необходимостта от допълнителна работна и архивна площ, във връзка с искането на прокуратурата и доколко продаваната част от имота /в цялост или само определени обекти от нея/ би удовлетворила тези нужди.
6.2. Огледът на имота на банката да се извърши съвместно с представители на Окръжна и Районна прокуратура гр. Кюстендил.

7. ОТНОСНО: Решение на комисия „Бюджет и финанси”, взето по протокол № 2/18.01.2017 г. във връзка с решение на Пленума на ВСС по протокол № 45/08.12.2016 г., т. 40-А за определяне на представител за участие в създадената Работна група от страна на Комисия „Управление на собствеността”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. ПРИЕМА за сведение решението на комисия „Бюджет и финанси”, взето по протокол № 2/18.01.2017 г. във връзка с решение на Пленума на ВСС по протокол № 45/08.12.2016 г., т. 40-А, тъй като  по доклад на г-н Румен Георгиев – член на ВСС и на Комисия „Управление на собствеността”, на 25.01.2017 г. от 10,30 часа е проведено първото заседание на работната група, в която е взел участие инж. Димитър Шиклев – директор на дирекция „Управление на собствеността на съдебната власт”.

8. ОТНОСНО: Доклад от Лидия Кирилова – главен експерт в дирекция „Управление на собствеността” във връзка с решение на Комисия „Управление на собствеността”, взето по протокол № 2/11.01.2017 г., т. 16.1. за изготвяне на справка за собствеността и ползвателите на дворното място, прилежащо към сградата на НИП и сградата на ВСС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1. ПРИЕМА за сведение доклада на Лидия Кирилова – главен експерт в дирекция „Управление на собствеността на съдебната власт” във връзка с решение на Комисия „Управление на собствеността”, взето по протокол № 2/11.01.2017 г., т. 16.1. за изготвяне на справка за собствеността и ползвателите на дворното място, прилежащо към сградата на НИП и сградата на ВСС.
8.2. ВЪЗЛАГА на г-н Димитър Тончев – главен секретар на Висшия съдебен съвет да издаде заповед, по силата на която да упълномощи инж. Лидия Кирилова – главен експерт в дирекция „Управление на собствеността” и Анжела Цветанова – младши експерт в дирекция „Управление на собствеността” да се запознаят на място в Областна администрация – София с наличната документация и да извършат съответното проучване за предоставените права за управление върху имота, предмет на тази преписка, както и за всички необходими проверки, като представляват Висшия съдебен съвет пред всички административни органи.
8.3. ИЗПРАЩА решението по т. 8 на Главния секретар на ВСС.

9. ОТНОСНО: Искане от главния инспектор на Инспектората към ВСС за свързване на сградата на ул. „Бачо Киро” № 26-30 с мрежата на държавната администрация, осигуряващо интернет и обмен на данни между сградите, използвани от Инспектората.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1. ИЗПРАЩА искането на главния инспектор на ИВСС на комисия „ПКИТ”, по компетентност.

10. ОТНОСНО: Писмо от кмета на община Омуртаг във връзка с възможността за кандидатстване по проект „Красива България” за 2017 г. за реконструкция на покрив на административна сграда в гр. Омуртаг.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. ВЪЗЛАГА на дирекция „Управление на собствеността” да изготви доклад и проект на решение, което да се внесе за разглеждане в следващото заседание на Комисия „Управление на собствеността”.

11. ОТНОСНО: Писмо рег. № 96-00-590/19.01.2017 г. относно определяне на дата, час и съответни представители от страна на ВСС и СРС, за установяване на щетите настъпили в сграда, находяща се в гр. София, бул. „Ген. М.Д. Скобелев” № 23 за нуждите на СРС и СРП, вследствие на възникнал проблем във вентилационната система, възникнал преди подаване на топлоподаването в сградата.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

11.1. ОПРЕДЕЛЯ за представители от страна на Висшия съдебен съвет инж. Димитър Шиклев – директор на дирекция „Управление на собствеността” и инж. Дениза Павлова – главен експерт в дирекция „Управление на собствеността”, които да участват в работна група, съвместно с представител на Софийски районен съд за установяване щатите вследствие възникнал проблем във вентилационната система на съдебна сграда, находяща се в гр. София, бул. „Ген. М.Д. Скобелев” № 23. Огледът да се състои на 30.01.2017 г. от 15,00 часа.
11.2. ЗАДЪЛЖАВА административните ръководители на Софийски районен съд и Софийска районна прокуратура да изпратят свои представители, които да вземат участие в огледа, който ще се състои на 30.01.2017 г. от 15,00 часа.
11.3. ИЗПРАЩА	 решението по т. 11 на административните ръководители на Софийски районен съд и на Софийска районна прокуратура.

12. ОТНОСНО: Писмо рег. № ВСС-976/24.01.2017 г. от председателя на Административен съд гр. Габрово  за установен теч от покрива на сградата.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

12.1. ВЪЗЛАГА на дирекция „Управление на собствеността” да се предприемат необходимите действия за решаване на въпроса, свързан с имота.

13. ОТНОСНО: Изпълнение на решения на Комисия „Управление на собствеността”, свързани с изпълнение на задълженията от правомощията на Дирекция „Управление на собствеността”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

13.1. ВЪЗЛАГА на дирекция „Управление на собствеността” да изпълни в спешен порядък всички решения на Комисия „Управление на собствеността” и на Пленума на Висшия съдебен съвет, свързани със задълженията от нейните правомощия, както следва:
13.1.1. По протокол № 3/18.01.2017 г., т. 6, т. 7;
13.1.2. По протокол № 2/11.01.2017 г., т. 2, т. 5, т. 14, т. 15, т. 17, т. 18.
13.1.3. По протокол № 27/21.12.2016 г., т. 3, т. 8.
13.1.4.По протокол № 26/14.12.2016 г., т. 15.2.

                                                  ПРЕДСЕДАТЕЛ 
			      	        НА КОМИСИЯТА: /П/
								МИХАИЛ КОЖАРЕВ